Léon Kalenga Badikebele ble etter sin teologiske utdannelse presteviet den 5. september 1982 av biskopen av Luebo, François Kabangu wa Mutela. I 1988 begynte han ved Det pavelige diplomatakademi i Roma, og tok underveis doktorgrad i kirkerett. Den 27. februar 1990 begynte han i Pavestolens utenrikstjeneste, med posteringer til Haiti, Guatemala, Zambia, Brasil, Egypt, Zimbabwe og Japan.